Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea marjei pentru situații neprevăzute în 2014 /* COM/2014/0328 final */





EXPUNERE DE MOTIVE 1. contextul propunerii Regulamentul nr. 1311/2013 al Consiliului de stabilire a cadrului financiar multianual pentru perioada 2014-2020 („Regulamentul CFM”) permite mobilizarea marjei pentru situații neprevăzute până la 0,03 % din venitul național brut pentru UE- 28 pentru a se putea reacționa la circumstanțe neprevăzute, ca instrument de ultimă instanță. În ajustarea tehnică a cadrului financiar multianual pentru anul 2014[1], în temeiul articolului 6 din Regulamentul privind CFM, suma absolută a marjei pentru situații neprevăzute pentru anul 2014 a fost stabilită la 4 026,7 milioane EUR. În conformitate cu articolul 13 din Regulamentul privind CFM și după ce a examinat toate posibilitățile pentru finanțarea nevoilor de plată suplimentare și neprevăzute, Comisia propune mobilizarea în întregime a marjei pentru situații neprevăzute pentru anul 2014 pentru completarea creditelor de plată aferente cheltuielilor la subrubrica 1a, subrubrica 1b, rubrica 2 și rubrica 4 în cadrul bugetului general al Uniunii Europene pentru exercițiul financiar 2014, peste plafonul de plată de 135 866 de milioane EUR pentru plăți. Obligația prevăzută la punctul 14 din Acordul interinstituțional din 2 decembrie 2013, potrivit căreia propunerea Comisiei este însoțită de o propunere de realocare în cadrul actualului buget este luată în considerare în proiectul de buget rectificativ (PBR) nr. 3/2014[2], printr-o propunere de redistribuire a sumei de 65,0 milioane EUR din rezerva pentru „acordurile de parteneriat în domeniul pescuitului sustenabil”, precum și din economiile de 378 000 EUR rezultate din conversia posturilor AST în AST/SC în schema de personal. Pe lângă această redistribuire, PBR nr. 3/2014 propune o creștere de 711,4 milioane EUR a nivelului creditelor de plată până la plafonul cadrului financiar multianual 2014 pentru plăți, precum și o majorare a creditelor de plată în valoare de 4 026,7 milioane EUR prin mobilizarea marjei pentru situații neprevăzute, în conformitate cu articolul 13 din Regulamentul privind CFM. 2. Situații neprevăzute care au apărut după Consiliul European din februarie 2013 2.1. INTRODUCERE La Consiliul European din februarie 2013 s-a ajuns la un acord politic privind plafoanele CFM aferente perioadei 2014-2020. În cursul negocierilor ulterioare cu Parlamentul European: · plafoanele CFM stabilite în concluziile Consiliului European din februarie 2013 au fost confirmate, recunoscându-se contextul deosebit de dificil la data acestei decizii[3]; · au fost extinse dispozițiile privind instrumentele speciale existente; · au fost convenite noi instrumente de flexibilitate, cum ar fi marja globală pentru angajamente și marja globală pentru plăți; · a fost confirmată marja pentru situații neprevăzute, convenită deja la Consiliul European din februarie 2013. În această privință, este util, de asemenea, să reamintim declarația Comisiei anexată la procesul verbal al Consiliului European din februarie 2013, în baza căreia „... o diferență de 51,5 miliarde EUR între angajamente și plăți în următorul cadru financiar multianual pentru perioada 2014-2020 este compatibilă cu principiile bunei gestiuni financiare și cerințele legale, doar în măsura în care șefii de stat și de guvern au convenit că vor fi puse în aplicare flexibilități specifice maxime, în conformitate cu articolul 323 din TFUE, pentru a permite Uniunii să își îndeplinească obligațiile.” Prin urmare, existența unor „situații neprevăzute” care pot justifica mobilizarea marjei pentru situații neprevăzute pentru a se acoperi nevoile de plată suplimentare trebuie să fie evaluată în raport cu situația din februarie 2013, când au fost stabilite pentru prima dată plafoanele CFM. 2.2. MARJA PENTRU SITUAȚII NEPREVĂZUTE, UN INSTRUMENT DE ULTIMĂ INSTANȚĂ Articolul 13 alineatul (1) din Regulamentul privind CFM definește marja pentru situații neprevăzute drept un instrument de ultimă instanță necesar pentru a se putea reacționa la circumstanțe neprevăzute. În proiectul de buget rectificativ nr. 3/2014, Comisia propune utilizarea marjei nealocate în cadrul plafonului de plată pentru 2014 de 711 milioane EUR pentru consolidarea plăților în alte domenii[4], după ce au fost epuizate posibilitățile de redistribuire. Domeniul limitat al realocării de fonduri în cadrul bugetului existent este în mod clar insuficient pentru satisfacerea necesităților neprevăzute menționate în secțiunile de mai jos. Dat fiind faptul că marja globală pentru plăți nu este aplicabilă pentru anul 2014, mobilizarea întregii marje pentru situații neprevăzute pentru 2014 de 4 026,7 milioane EUR constituie, prin urmare, singurul instrument disponibil pentru a se oferi un răspuns la impactul bugetar al situațiilor neprevăzute care au apărut după ce au fost stabilite pentru prima dată plafoanele de plăți al CFM și pentru a se reduce decalajul considerabil existent între nivelul creditelor de plată autorizate și nevoile de plată suplimentare neprevăzute pentru acest an. În plus, unele dintre aceste circumstanțe neprevăzute au un impact bugetar și asupra exercițiului financiar 2015. 2.3. IMPACTUL BUGETAR AL SITUAȚIILOR NEPREVĂZUTE ÎN 2014 Prezenta secțiune stabilește elementele neprevăzute care au apărut de la Consiliul European din februarie 2013, precum și măsura în care acestea au un impact asupra cerințelor de plată care vor fi rezolvate în 2014 prin mobilizarea marjei pentru situații neprevăzute în acest an. 2.3.1 Finanțarea în amonte a programelor în cadrul subrubricilor 1a și 1b Se preconizează că finanțarea în amonte a programelor „Inițiativa privind ocuparea forței de muncă în rândul tinerilor” (Youth Employment Initiative), Orizont 2020, Erasmus+ și COSME, care a fost decisă în iunie 2013[5], ca parte din acordul politic privind CFM aferent perioadei 2014-2020 va avea drept rezultat o creștere netă a necesarului de plăți de 627 milioane EUR în 2014. În ceea ce privește programul Orizont 2020, o sumă suplimentară de 155 de milioane EUR sub formă de credite de plată este necesară pentru a se efectua plățile apărute prin finanțarea în amonte a creditelor de angajament aferente programului „Acțiunile Marie Skłodowska­Curie” și pentru Consiliul European de Cercetare. În ceea ce privește Erasmus+ și COSME, în 2014 sunt necesare 117 milioane EUR și, respectiv, 10 milioane EUR sub formă de credite de plată, ca urmare a deciziei de finanțare în amonte a programelor. Aceste sume includ nevoile suplimentare ce decurg din decizia luată de Parlamentul European și de Consiliu de a majora capitalul Fondului European de Investiții (FEI) începând din 2014, odată cu contribuțiile din programele Orizont 2020 și COSME care urmează să fie plătite în 2014. Se preconizează că reportarea corespunzătoare a programului ITER și a părții referitoare la energie din „Mecanismul de conectare a Europei”, care compensează în întregime majorarea creditelor de angajament în 2014, nu va conduce la reducerea plăților în 2014. Cu privire la subrubrica 1b, bugetul pe 2014 include deja impactul net al creditelor de plată de 345 de milioane EUR pentru acoperirea finanțării în amonte aferente Inițiativei privind ocuparea forței de muncă în rândul tinerilor în 2014. Prin urmare, creditele de plată suplimentare combinate rezultate din finanțarea în amonte a programelor pentru subrubricile 1a și 1b se ridică la 282 de milioane EUR în 2014. 2.3.2 Cereri de plată acumulate în exces privind politica de coeziune în 2013 În septembrie 2013, când statele membre și-au prezentat previziunile revizuite, la sfârșitul anului 2013 cererile de plată acumulate privind politica de coeziune au fost estimate la „cel mult 20 de miliarde EUR”. Aceasta a fost suma luată ca referință pentru negocierile privind nivelul creditelor de plată în cursul concilierii bugetare din noiembrie 2013 pentru bugetul pe 2014. Cu toate acestea, întârzierile reale la sfârșitul anului au depășit cu 3,4 miliarde EUR nivelul superior estimat la sfârșitul anului pe baza modelelor anterioare ale previziunilor raportate de statele membre. Creșterea neașteptată a cererilor de plăți, care a contribuit la creșterea numărului de cereri acumulate la sfârșitul anului 2013, nu este preconizată a fi compensată de un nivel mai scăzut de cereri de plată în 2014. 2.3.3 Fondul de ajutor european pentru cele mai defavorizate persoane (FEAD) O alocare voluntară suplimentară de 1 miliard EUR exprimată în prețuri curente luată din Fondul social european (FSE) a fost convenită în contextul Regulamentului FEAD[6]. În plus, regulamentul FEAD stabilește o rată de prefinanțare de 11 %, calculată pe baza alocărilor totale în perioada 2014-2020, în timp ce ratele generale de prefinanțare a fondurilor structurale și de investiții europene sunt mult mai reduse (în 2014 - 1 % sau 1,5 % pentru statele membre care se confruntă cu dificultăți grave în ceea ce privește stabilitatea lor financiară). În consecință, s-a înregistrat o creștere netă neprevăzută a necesarului de plăți de prefinanțare în 2014 de 99 de milioane EUR. 2.3.4 Majorarea ratelor de cofinanțare pentru programele de dezvoltare rurală și pescuit În ceea ce privește noile programe din cadrul financiar multianual (CFM) 2014-2020, Regulamentul privind dispozițiile comune (RDC) a reintrodus majorarea cu 10 % a ratelor de cofinanțare până în 2016 pentru statele membre care se confruntă cu dificultăți bugetare temporare și care, inițial, au solicitat o majorare numai în cazul cheltuielilor efectuate până la 31 decembrie 2013. În scopul de a asigura un tratament coerent și uniform în ceea ce privește perioada de programare precedentă, statele membre ar trebui să beneficieze de creșterea ratei de cofinanțare până la sfârșitul perioadei de eligibilitate pentru programele din perioada 2007-2013. Articolul 77 din Regulamentul (CE) nr. 1083/2006 al Consiliului de stabilire a anumitor dispoziții generale privind Fondul European de Dezvoltare Regională, Fondul social european și Fondul de coeziune, articolul 70 alineatul (4c) din Regulamentul (CE) nr. 1698/2005 privind Fondul european agricol pentru dezvoltare rurală și articolul 77 din Regulamentul (CE) nr. 1198/2006 al Consiliului privind Fondul european pentru pescuit au fost modificate în acest scop. Necesarul de plăți neprevăzute aferente exercițiului 2014 se ridică la suma de 90 de milioane EUR pentru FEADR și la 10 milioane EUR pentru FEP la rubrica 2. Aceste nevoi sporite vor fi compensate automat până la încheierea programelor, întrucât fondurile totale alocate pentru aceste state membre nu se modifică. Din aceleași motive se preconizează că vor apărea nevoi de plată suplimentare pentru 2015. 2.3.5 Majorarea ratelor de cofinanțare pentru politica de coeziune Conform secțiunii 2.3.4 de mai sus, Regulamentul privind dispozițiile comune (RDC) a reintrodus majorarea cu 10 % a ratelor de cofinanțare până în 2016 pentru statele membre care se confruntă cu dificultăți bugetare temporare și care, inițial, au solicitat o majorare numai în cazul cheltuielilor efectuate până la 31 decembrie 2013. Necesarul de plăți neprevăzute aferente exercițiului 2014 pentru Fondul european de dezvoltare regională (FEDER), Fondul social european (FSE) și Fondul de coeziune (FC) în cadrul subrubricii 1b este de 1 125 de milioane EUR. Cu toate acestea, până la confirmarea tendințelor de execuție a plăților în 2014, necesarul de plăți suplimentare legate de majorarea ratelor de cofinanțare în cadrul politicii de coeziune nu a fost adăugat, din motive de prudență, la cererea referitoare la întârzieri neprevăzute cu privire la cererile de plată nesoluționate la sfârșitul anului 2013, astfel cum se prevede în secțiunea 2.3.2. Totuși, în funcție de volumul cererilor de plată nesoluționate la sfârșitul anului 2014, ar putea fi necesar să se propună de către Comisie mobilizarea marjei pentru situații neprevăzute pentru plățile din 2015 în legătură cu această suplimentare a cofinanțării. 2.3.6 Regulamentul privind dispozițiile comune pentru Fondurile europene structurale și de investiții Negocierile dintre Parlamentul European și Consiliu privind RDC au dus la modificări ale necesarului de plăți în raport cu concluziile Consiliului European din februarie 2013. Reducerea convenită a „rezervei de performanță” de la 7 % la 6 %, diminuarea domeniului de aplicare al rezervei de performanță[7], creșterea prefinanțării anuale și excluderea rezervei de performanță de la prefinanțarea inițială și anuală vor duce la modificarea profilului de plăți preconizat și, în mod cert, acest lucru va atrage după sine nevoi de plăți suplimentare în perioada care se încheie în 2020. Cu toate acestea, în 2014 poate fi prevăzută o reducere a necesarului de plăți comparativ cu estimările inițiale, ca urmare a excluderii rezervei de performanță din baza pe care urmează să fie calculată inițial prefinanțarea pentru fondurile SIE. Acest lucru reduce nevoile de plăți în 2014 cu 288 de milioane EUR. Cu toate acestea, creditele bugetare corespunzătoare nu au fost incluse în bugetul pe 2014 și, prin urmare, nu trebuie deduse, deoarece bugetul pe 2014 a fost elaborat în ipoteza unei rezerve de performanță de 7 %, exclusă din calculul prefinanțării, precum și adoptării a numai 80 % din programele operaționale. 2.3.7 Pachetul financiar pentru Ucraina Pentru a oferi un răspuns la evoluția dramatică a evenimentelor din Ucraina, la 5 martie 2014 Comisia a anunțat[8] un pachet financiar care includea un „contract de construcție statală” sub formă de sprijin bugetar în valoare de 355 de milioane EUR, din care o primă tranșă în valoare de 250 de milioane EUR urmează să fie plătită în iunie 2014 și o a doua tranșă în valoare de 105 milioane EUR la jumătatea anului 2015. O asemenea schemă de plăți este mult mai rapidă comparativ cu tradiționala asistență în cadrul Instrumentului european de vecinătate. Prin urmare, Comisia solicită 250 de milioane EUR pentru a acoperi această evoluție neprevăzută în 2014. 2.4. IMPACTUL BUGETAR AL SITUAȚIILOR NEPREVĂZUTE ÎN 2015 În această etapă, Comisia abordează doar impactul bugetar al situațiilor neprevăzute pentru exercițiul 2014. Pentru informare, prezenta secțiune stabilește impactul bugetar în 2015 al situațiilor neprevăzute pentru care este necesar un răspuns bugetar adecvat în perspectiva punerii în aplicare, prin utilizarea tuturor mijloacelor posibile prevăzute în Regulamentul privind CFM, inclusiv prin eventuala mobilizare a marjei pentru situații neprevăzute în exercițiul respectiv. 2.4.1 Finanțarea în amonte a programelor în cadrul subrubriciilor 1a și 1b Se preconizează că finanțarea în amonte a programelor Orizont 2020, Erasmus+ și COSME în cadrul subrubricii 1a va avea drept rezultat o creștere netă a necesarului de plăți de 143 de milioane EUR în 2015. În ceea ce privește subrubrica 1b, se preconizează că finanțarea în amonte a cheltuielilor aferente Inițiativei privind ocuparea forței de muncă în rândul tinerilor și alocarea corespunzătoare a părții aferente Fondului de coeziune din Facilitatea de conectare a Europei și Cooperarea teritorială europeană (ETC) vor conduce la un necesar de plăți suplimentare de 505 milioane EUR în 2015. 2.4.2 Majorarea ratelor de cofinanțare pentru politica de coeziune Conform dispozițiilor de la secțiunile 2.3.4 și 2.3.5 de mai sus, Regulamentul privind dispozițiile comune (RDC) a reintrodus, în ceea ce privește noile programe din cadrul financiar multianual 2014-2020, majorarea cu 10 % a ratelor de cofinanțare până în 2016 pentru statele membre care se confruntă cu dificultăți bugetare temporare și care, inițial, au solicitat o majorare numai în cazul cheltuielilor efectuate până la 31 decembrie 2013. În consecință, se preconizează un necesar de plăți suplimentare pentru 2015 de 375 de milioane EUR pentru majorarea ratelor de cofinanțare în cadrul politicii de coeziune. Cu toate acestea, impactul bugetar al majorării ratelor de cofinanțare pentru dezvoltare rurală și pescuit este preconizat a fi limitat doar la anul 2014. 2.4.3 Pachetul financiar pentru Ucraina Astfel cum se indică în secțiunea 2.3.7 de mai sus, este de așteptat ca a doua tranșă a pachetului financiar anunțat pentru Ucraina să genereze un necesar de plăți suplimentare de 105 milioane EUR până la jumătatea anului 2015. 2.5. IMPACTUL BUGETAR AL SITUAȚIILOR NEPREVĂZUTE ÎN 2014 ȘI 2015: PREZENTARE GENERALĂ În total, după cum se arată în tabelul 1 de mai jos, necesarul de plăți neprevăzute pentru 2014 comparativ cu situația din februarie 2013 se ridică la suma de 5 209 milioane EUR. Cu toate acestea, având în vedere impactul cunoscut în momentul adoptării bugetului 2014 și evaluarea care trebuie realizată la sfârșitul anului 2014 cu privire la impactul majorării cofinanțării pentru politica de coeziune, este necesară suma de 4 027 de milioane EUR pentru acoperirea necesarului de plăți aferent din 2014. Tabelul 1: Necesarul de plăți neprevăzute care au apărut după Consiliul European din februarie 2013 Nevoile de plată suplimentare pentru 2014 legate de situații neprevăzute care nu au fost încă incluse în bugetul 2014 || milioane EUR Finanțarea în amonte pentru subrubrica 1a (Orizont 2020, Erasmus+ și COSME) || 282 Prefinanțare FEAD || 99 Restanțe acumulate excesive care nu au fost prevăzute în 2013 || 3 296 Majorarea ratelor de cofinanțare: dezvoltare rurală și pescuit (rubrica 2) || 100 Pachetul financiar pentru Ucraina || 250 Impactul total al situațiilor neprevăzute care nu au fost încă incluse în bugetul pe 2014 (A) || 4 027 Nevoile de plată suplimentare legate de situațiile neprevăzute incluse deja în bugetul pe 2014 || milioane EUR Finanțarea în amonte aferentă Inițiativei privind ocuparea forței de muncă în rândul tinerilor || 345 Alimentarea rezervei de performanță pentru fondurile SIE || -288 Impactul total al situațiilor neprevăzute incluse deja în bugetul pe 2014 (B) || 57 Nevoile de plată suplimentare legate de situațiile neprevăzute care pot apărea după 2014 || milioane EUR Majorarea ratelor de cofinanțare: politica de coeziune (subrubrica 1b) || 1 125 Impactul total al situațiilor neprevăzute care pot apărea după 2014 (C) || 1 125 Total general al necesarului pentru situațiile neprevăzute care au un impact asupra necesarului de plăți (D = A + B +C) || 5 209 Finanțarea în amonte a programelor de la subrubricile 1a și 1b, majorarea ratelor de cofinanțare pentru politica de coeziune și pachetul financiar pentru Ucraina vor genera, de asemenea, un necesar de plăți suplimentare pentru anul 2015, astfel cum se arată în tabelul de mai jos. Nevoile de plăți suplimentare pentru 2015 ce urmează să fie rezolvate într-o etapă ulterioară, legate de situațiile neprevăzute || milioane EUR Finanțare în amonte a subrubricii 1a (Orizont 2020, Erasmus+ și COSME) || 143 Finanțare în amonte aferentă Inițiativei privind ocuparea forței de muncă în rândul tinerilor || 505 Majorarea ratelor de cofinanțare: politica de coeziune (subrubrica 1b) || 375 Pachetul financiar pentru Ucraina || 105 Total general al necesarului pentru situațiile neprevăzute care au un impact asupra necesarului de plăți || 1 128 În concluzie, în acest stadiu Comisia propune limitarea cererii de credite de plată suplimentare în 2014 pentru politica de coeziune la excesul de arierate de creanțe neachitate la sfârșitul anului 2013. Este posibil ca ulterior să apară o cerere corespunzătoare majorării de 10 % a cofinanțării politicii de coeziune în 2014, până când va fi efectuată evaluarea arieratelor de creanțe neplătite la sfârșitul anului 2014. În plus, se preconizează că în 2015 vor apărea nevoi de plată suplimentare, astfel cum se indică în secțiunea 2.4 de mai sus. În consecință, Comisia ar putea fi nevoită să propună într-o etapă ulterioară, în funcție de execuția din 2014, mobilizarea marjei pentru situații neprevăzute, inclusiv pentru anul 2015. Se propune redistribuirea sumei de 65,4 milioane EUR în 2014 și, pentru perioada 2014-2015, mobilizarea, prin utilizarea marjei pentru situații neprevăzute, a necesarului rămas de plăți suplimentare, astfel încât să se poată răspunde la situațiile neprevăzute. Această sumă va fi compensată prin reducerea plafoanelor de plăți în următorii ani ai CFM 2014-2020, astfel cum se prevede la articolul 13 alineatul (3) din Regulamentul privind CFM. 3. COMPENSAREA MARJEI PENTRU SITUAȚII NEPREVĂZUTE COMPARATIV CU PLAFOANELE CFM Articolul 13 alineatul (3) din Regulamentul privind CFM prevede ca sumele puse la dispoziție prin mobilizarea marjei pentru situații neprevăzute să fie compensate integral din marjele pentru exercițiile financiare actuale sau viitoare. În conformitate cu articolul 13 alineatul (4) din Regulamentul privind CFM, sumele compensate nu se mobilizează suplimentar în contextul CFM, astfel încât valoarea totală a plafoanelor creditelor de angajament și de plată prevăzute în cadrul CFM pentru exercițiile financiare actuale și viitoare să nu fie depășită. În consecință, mobilizarea marjei pentru situații neprevăzute pentru creditele de plată din 2014 și compensarea aferentă trebuie să respecte valoarea totală a plafonului de plată pentru perioada 2014-2020 de 1 023 954 de milioane EUR la nivelul prețurilor actuale (echivalentul a 908,4 miliarde EUR la nivelul prețurilor din 2011). Având în vedere incertitudinile referitoare la exercițiile 2015 și 2016 (și anume, nivelul cererilor de plată restante la sfârșitul exercițiului precedent și probabilitatea apariției unor nevoi de plată suplimentare neprevăzute), compensarea în oricare din acești ani ar fi imprudentă. În 2017, nivelul plafonului de plată va înregistra o scădere nominală comparativ cu 2016. Din aceste motive, se propune repartizarea compensărilor pe parcursul anilor 2018 ­ 2020. Având în vedere creșterea necesarului de plăți către sfârșitul perioadei de programare și creșterea plafonului de plată în cursul anilor 2018-2020, se propune punerea în aplicare a compensării în tranșe anuale egale. Aceste sume din plafonul de plăți nu vor fi disponibile pentru creditele de plată în cadrul bugetelor anuale respective. Tabelul 2: repartizarea compensărilor legate de marja pentru situații neprevăzute în 2014 Milioane EUR || Plafonul de plăți || Sume compensate || Sumele care pot fi utilizate în cadrul plafonului 2018 || 149 074,0 || 1 342,3 || 147 731,7 2019 || 153 362,0 || 1 342,2 || 152 019,8 2020 || 156 295,0 || 1 342,2 || 154 952,8 Total || 458 731,0 || 4 026,7 || 454 704,3 4. ELEMENTE SUPLIMENTARE Celor două componente ale autorității bugetare li se reamintește faptul că publicarea deciziei în Jurnalul Oficial al Uniunii Europene trebuie să aibă loc cel târziu la data publicării bugetului rectificativ nr. 3 la bugetul general al Uniunii Europene pentru exercițiul financiar 2014. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea marjei pentru situații neprevăzute în 2014 PARLAMENTUL EUROPEAN ȘI CONSILIUL UNIUNII EUROPENE, având în vedere Acordul interinstituțional din 2 decembrie 2013 între Parlamentul European, Consiliu și Comisia privind disciplina bugetară, cooperarea în chestiuni bugetare și buna gestiune financiară[9], în special punctul 14 al doilea paragraf, având în vedere propunerea Comisiei Europene, după transmiterea proiectului de act legislativ către parlamentele naționale, întrucât: (1) Articolul 13 din Regulamentul 1311/2013 al Consiliului de stabilire a cadrului financiar multianual pentru perioada 2014 – 2020[10] stabilește marja pentru situații neprevăzute de până la 0,03 % din venitul național brut al Uniunii. (2) În conformitate cu articolul 6 din regulamentul menționat, Comisia a calculat suma absolută a marjei pentru situații neprevăzute pentru anul 2014[11]. (3) După examinarea tuturor celorlalte posibilități financiare de reacție la situațiile neprevăzute care au apărut după stabilirea, pentru prima dată, în februarie 2013, a plafonului de plăți în cadrul CFM pentru 2014, se constată că este necesar să se mobilizeze întreaga sumă a marjei pentru situații neprevăzute disponibilă pentru a se completa creditele de plată din bugetul general al Uniunii Europene pentru exercițiul financiar 2014, peste plafonul de plăți, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2014, marja pentru situații neprevăzute se utilizează pentru a se asigura suma de 4 026 700 000 EUR în credite de plată peste plafonul de plăți al cadrului financiar multianual (CFM). Această sumă se utilizează pentru completarea plăților de la subrubrica 1a (282 000 000 EUR), subrubrica 1b (3 394 700 000 EUR), rubrica 2 (100 000 000 EUR) și rubrica 4 (250 000 000 EUR). Articolul 2 Suma de 4 026 700 000 EUR mobilizată din marja pentru situații neprevăzute pentru exercițiul financiar 2014 se compensează cu marjele plafoanelor de plăți aferente exercițiilor următoare: (a) 2018: 1 342 300 000 EUR (b) 2019: 1 342 200 000 EUR (c) 2020: 1 342 200 000 EUR Articolul 3 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European Pentru Consiliu Președintele Președintele [1] COM(2013) 928, 20.12.2013. [2] COM (2014) 329, 28.5.2014. [3] A se vedea raportul Parlamentului European elaborat de deputații Ivalo Kalfin și Jean-Luc Dehaene referitor la „negocierile privind CFM 2014-2020: lecții care trebuie învățate și calea de urmat” [2014/2005(INI)], adoptat la 15 aprilie 2014 [P7_TA-PROV (2014)0378]. [4] COM (2014) 329, 28.5.2014. [5] Declarația comună privind articolul 15 din Regulamentul Consiliului de stabilire a cadrului financiar multianual pentru perioada 2014-2020 (documentul 11961/13 al Consiliului). [6] Regulamentul (UE) nr. 223/2014 al Parlamentului European și al Consiliului din 11 martie 2014 privind Fondul de ajutor european destinat celor mai defavorizate persoane (JO L 72, 12.3.2014, p. 1). [7] S-a convenit că nicio rezervă de performanță nu trebuie să fie reținută pentru alocările aferente YEI și FEAD, pentru transferul de la Fondul de coeziune la MCE și pentru asistența tehnică a Comisiei. [8] IP 14/219, 5.3.2014. [9] JO C 373, 20.12.2013, p. 1. [10] JO L 347, 20.12.2013, p. 884. [11] Comunicare a Comisiei către Consiliu și Parlamentul European din 20 decembrie 2013 privind adaptarea tehnică a cadrului financiar pentru 2014 în concordanță cu evoluțiile VNB [COM(2013)928].